Calçotada 2026
2026-03-22 11:00 - 17:00 (Europe/Zurich) | GZ Affoltern, Bodenacker 25, Zürich, Zürich, 8046, Switzerland
Nosaltres posem els calçots duts directament de Catalunya, la salsa, el pa i les postres. Tu et portes el tall per fer-te a la brasa!

Ens trobarem cap a les 11:00 h al GZ Affoltern per a fer els calçots a foc viu i ens els començarem a menjar cap a les 14 h. Un cop tinguem els calçots, qui vulgui es podrà coure el tall que porti a les brases.
Tindrem bar amb begudes a preus populars (possible pagar amb TWINT o en metàl·lic).

Vols ajudar-nos a organitzar? Vine a les 9 h a parar taula o fer el foc.
En aquest grup de WhatsApp coordinem els voluntaris.

Porta el teu got reutilitzable per a no generar residus! ♻️

Places limitades! No perdis el temps i inscriu-te ja! 🙂
Els socis i sòcies del Casal tenen prioritat d’inscripció.
Les inscripcions per a No Socis s’obriran a partir del 20 de febrer.

Vine en transport públic o bicicleta, perquè les places d’aparcament són molt limitades.

Recorda renovar la teva quota de soci pel 2025!

Els bebès i infants, encara que no mengin calçots, també compten com a aforament i cal adquirir l’entrada INFANTIL sense calçots per a reservar la seva plaça.

El Casalet: Tallers familiars 1-3 (28.03.26)
2026-03-28 09:30 - 11:00 | Zentrum ELCH, Regensbergstrasse 209, Zürich, Zürich, 8050, Switzerland
Al Casalet s’organitzen tallers familiars per a famílies catalanoparlants i els seus infants d’1 a 3 anys. L’objectiu d’aquests tallers és fomentar la cultura i l’ús de la llengua catalana mitjançant activitats lúdiques i educatives. Volem crear un espai de confiança i confort, on les famílies se sentin acollides, identificades amb d’altres en la mateixa situació i es puguin expressar en la seva llengua d’origen.

El Casalet: Tallers infantils 4-6 (28.03.26)
2026-03-28 11:15 - 12:45 | Zentrum ELCH, Regensbergstrasse 209, Zürich, Zürich, 8050, Switzerland
El Casalet ofereix tallers infantils els infants catalanoparlants tenen l’oportunitat de parlar i adquirir coneixements sobre la nostra llengua conjuntament amb altres nens i nenes de la seva edat. Els infants poden adquirir i consolidar aquests coneixements mentre juguen a jocs cooperatius o jocs musicals, fan petites representacions teatrals, canten cançons, escolten contes o històries i fan petites creacions artístiques.

La nova mobilitat: The robots are us
2026-04-09 17:30 - 21:00 | viadukt, viaduktsrasse 69/71, Zuric, Zúric, 8005, Switzerland
IA, Robòtica i el Futur de la Mobilitat
La tecnologia avança més ràpid que mai, i el sector de la mobilitat està adoptant ràpidament la intel·ligència artificial per accelerar la innovació. En aquesta edició en directe de La Nova Mobilitat, els presentadors Miquel Testar i Martí Pascual entrevistaran professionals de la robòtica i de la IA física per explorar els darrers avenços que estan transformant la manera com ens movem, treballem i vivim.
Després de quatre anys d’èxit com a podcast en línia, La Nova Mobilitat arriba a Zuric — un dels principals hubs europeus d’innovació tecnològica — per parlar de l’expansió de la IA i del creixent paper de la robòtica en la vida quotidiana, des de l’automatització domèstica intel·ligent fins al transport autònom.
Durant la vetllada, Miquel i Martí conversaran amb líders del sector i experts que compartiran idees, experiències i perspectives sobre la transformació tecnològica que ja està en marxa.
🎙 Temes que explorarem
– La robòtica en el seu punt àlgid: des de micro-robots fins a sistemes especialitzats i els nous robots humanoides de propòsit general emergents
– Pot la indústria robòtica europea competir globalment amb més eficàcia que el seu sector automobilístic?
– Quines oportunitats de negoci i reptes comuns tenen els ecosistemes tecnològics de Zuric i Barcelona?
– Vehicles autònoms i robotaxis: pot la IA física ajudar a reduir els accidents de trànsit i millorar la seguretat en la mobilitat?
🍽 Detalls de l’esdeveniment
L’esdeveniment tindrà lloc en un ambient distès i festiu al Viadukt de Zuric.
Obertura de portes a les 17:00, amb inici del podcast en directe a les 17:30.
Hi trobaràs:
– Entrevistes en directe amb experts
– Sortejos i sorpreses
– Oportunitats de networking
– Menjar i begudes
Descompte per a Patreons i membres dels nostres patrocinadors

Inscripcions
Amb el suport de Catalonia Trade & Investment.

El Casalet: Tallers familiars 1-3 (11.04.26)
2026-04-11 09:30 - 11:00 | Zentrum ELCH, Regensbergstrasse 209, Zürich, Zürich, 8050, Switzerland

El Casalet: Tallers infantils 4-6 (11.04.26)
2026-04-11 11:15 - 12:45 | Zentrum ELCH, Regensbergstrasse 209, Zürich, Zürich, 8050, Switzerland

Estrena de "Romería", l'última pel·lícula de Carla Simón
2026-04-16 | Kino Houdini, Badenerstrasse 173, Zürich, Zürich, 8003
El 16 d’abril s’estrena a Suïssa Romería, l’última pel·lícula de Carla Simón, que narra un viatge a la recerca dels orígens que fa aflorar records, secrets familiars i històries amagades.
El Casal Català de Zúric sorteja, gràcies a la distribuïdora Cineworx, 3 entrades dobles per gaudir de la pel·lícula al cinema HOUDINI (Badenerstrasse 173, 8003 Zürich).
HORARIS DE LA PEL·LÍCULA AQUÍ
Participar és molt fàcil: només cal omplir els següents camps al formulari:
https://forms.gle/zQztnxyar9AjQMrV6
El sorteig és exclusiu per a socis i sòcies del Casal.
Termini de participació: fins al 12 d’abril a les 23:59h
Publicació de guanyadors/es: 13 d’abril
Molta sort!

Sant Jordi a l'Orell Füssli de Bellevue
2026-04-18 10:00 - 17:00 | Orell Füssli ZH Bellevue, Theaterstrasse 8, Zürich, 8001, Suïssa
Tornem a celebrar Sant Jordi amb llibres en català i roses a l’Orell Füssli de Bellevue.

A la parada hi haurà llibres en català per a adults i per a infants i roses per als socis i sòcies del Casal!
Aquest any també tenim una parada d’intercanvi de llibres a la UZH la tarda del 23 d’abril.
Vols ajudar-nos? Necessitem voluntaris per explicar la meravellosa diada de Sant Jordi a la població suïssa així com per explicar als visitants quins llibres tenim, com comprar-los etc.

Ofereix-te voluntari!

Parada de Sant Jordi a la UZH
2026-04-23 16:00 - 19:00 | UZH, Rämistrasse 71, Zürich, Zúric, 8041, Switzerland
Celebrem la Diada de Sant Jordi amb un intercanvi de llibres!
Aquest any, el Casal Català de Zuric i el Romanisches Seminar de la UZH unim forces per celebrar una Diada de Sant Jordi molt especial el mateix 23 d’abril.
Per primer cop, organitzem un intercanvi de llibres on podreu donar una segona vida a les vostres lectures: porteu aquells llibres que ja no llegiu i endueu-vos-en de nous! Totes les llengües són benvingudes, amb una mirada especial a les llengües romàniques.
I perquè no hi falti la tradició, també oferirem roses per als socis i sòcies del Casal i per a l’alumnat de català del RoSe.
Recordeu que com cada any, també posarem paradeta de llibres en català a l’Orell Füssli, dissabte 18 d’abril!
No us ho perdeu!
Vols col·laborar? Ajuda’ns i ofereix-te com a voluntari!
Informació de la parada:
– Data: Dijous 23 d’abril
– Lloc: Vestíbul principal de la UZH (Rämistrasse 71, 8006 Zürich)
– Horari: de 16.00 a 19.00

offene Weinkeller - Sempachersee
2026-05-02
Vine a la ruta més popular de l’any. Què ho deu fer? Visitarem dos o tres cellers (segons les energies) i farem una ruta de 10 km amb uns 100 metres de desnivell positiu.

Punts de trobada:
a les 09h00 a l’andana 32 de Zuric HB
a les 09h40 a l’estació de tren d’Olten
A les 10h11 a l’estació de tren de Sursee

Trobada del Club de lectura
2026-05-04 18:30 - 20:00 | Einstein & Zweistein, Leonhardstrasse 34, Zúric, Zúric, 8041, Switzerland
Primera trobada del club de lectura per comentar Les històries naturals (de Joan Perucho) i La possibilitat de dir-ne casa (de Marta Orriols).

Llegeix-ne un, o l’altre, o tots dos i vine a intercanviar la teva opinió. Vols saber-ne més? Aquí hi trobaràs informació.

El Casalet: Tallers familiars 1-3 (09.05.26)
2026-05-09 09:30 - 11:00 | Zentrum ELCH, Regensbergstrasse 209, Zürich, Zürich, 8050, Switzerland

El Casalet: Tallers infantils 4-6 (09.05.26)
2026-05-09 11:15 - 12:45 | Zentrum ELCH, Regensbergstrasse 209, Zürich, Zürich, 8050, Switzerland

Presentació del llibre "Morir sabent poques coses" amb Joan Enric Barceló
2026-05-27 18:00 - 20:00 | punto d’incontro / punto de encuentro, Josefstrasse 102, Zuric, Zürich, 8005, Suïssa
Aquest maig us proposem un vespre diferent:
la presentació del llibre «Morir sabent poques coses» amb l’autor: Joan Enric Barceló.

La presentació es farà al Punto de Encuentro, començarà a les 18 h de la tarda i en acabar, gaudirem d’un aperitiu tots plegats.
Aquest llibre de relats curts és una lectura perfecta per a aquesta primavera i, també, pel seu format, recomanable per a l’alumnat de català i nouparlants.
En Joan Enric Barceló teixeix un univers comú d’una llibertat creativa sense límits, on la inversemblança i el patetisme conviuen amb la fatalitat i l’estranyesa. Aquests textos, afilats i perspicaços, mostren la gran capacitat de l’autor per observar el comportament humà en tota la seva complexitat.
No cal que us hagueu llegit el llibre prèviament, però, si ho voleu fer, el trobareu tant a la Biblioteca pública de Catalunya en línia (servei gratuït per a totes les persones inscrites al Registre de catalans i catalanes a l’Exterior), com a diverses plataformes de llibres electrònics. Si sou amants dels llibres en paper, també podreu adquirir-lo a la presentació del llibre!

Joan Enric Barceló (Vidreres, 1981) és músic, compositor i cantant. Llicenciat en filologia anglesa per la UAB i diplomat en interpretació pel Col·legi de Teatre de Barcelona, és un dels integrants del grup musical Els Amics de les Arts des de la seva fundació l’any 2005. Morir sabent poques coses és el seu primer llibre, on demostra, amb sentit de l’humor i una ironia fina, una gran destresa en la construcció d’imaginaris emocionals individuals i col·lectius.

Diada castellera internacional a Zúric
2026-05-30 11:00 - 14:00 | Koch Park, Rautistrasse 26, Zürich, 8047, Switzerland
El 30 de maig de 2026 celebrarem la diada castellera més gran mai vista a Zúric!
Els Castellers de Zürich actuarem amb les nostres colles padrines internacionals: els Xiquets Copenhagen i els Castellers de Paris, i amb la nostra colla agermada, els Castellers de Lausanne.
L’actuació tindrà lloc al Koch Park, un parc que compta també amb un espai cobert en cas de mal temps, d’11h a 14h aproximadament.
Després de l’actuació els castellers i castelleres menjarem plegats, i passarem la resta del dia junts.
Convidem a tothom a venir i gaudir d’aquesta magnífica diada!

Sant Joan 2026
2026-06-20 18:00 - 23:55 | Quartierzentrum Schütze, Heinrichstrasse 238, Zürich, Zürich, 8005, Switzerland
Aviat més informació.

Castanyada
2026-11-07 14:00 - 23:30
Aviat més informació

Dinar de Nadal
2026-12-06 12:00 - 17:00 | punto d’incontro / punto de encuentro, Josefstrasse 102, Zuric, Zürich, 8005, Suïssa

Teatre en català amb La Quinta Forca
2026-12-12 19:00 - 21:00

Teatre en català amb La Quinta Forca
2026-12-13 11:00 - 13:00, 2026-12-13 16:00 - 18:00 | Bühne-S, Galerie über Gleis 3, Bahnhof Stadelhofen, Zürich, Zürich, 8008, Switzerland
